open-index/open-wikipedia-markdown huggingface dataset:
Amor en el aire

***Amor en el aire*** (títol orichinal en castellano, en aragonés ***Amor en l'aire***, estrenada en Aragón con o suyo títol orichinal) ye una cinta de cine de comedia musical coproducida por o cine espanyol y lo cine archentino estrenada l'anyo 1967, dirichida por Luis César Amadori seguntes un guión orichinal d'él mesmo, de Jesús María de Arozamena y Luis Alcoriza, con una banda sonora orichinal de José Torregrosa, una dirección de fotografía d'Antonio L. Ballesteros, una producción cinematografica de Luis Sanz ta las productoras Suevia Films, Cámara Producciones Cinematográficas S.A,, y Argentina Sono Film S.A.C.I., y un elenco composau por Rocío Dúrcal, Palito Ortega, Fernando Rey, Amalia de Isaura, José Sazatornil, Alberto Dalbes, Tomás Blanco, Manuel Alexandre, Cándida Losada, Rosario García Ortega, Laly Soldevila, Rafaela Aparicio, Julio Goróstegui, Venancio Muro, Erasmo Pascual, Félix Dafauce, Pilar Gómez Ferrer, Elio Roca, Miguel Armario, Modesto Blanch, Alfredo Santacruz, Cris Huerta, Vicente Vega, Blaki, Maruja Recio, José Luis Blanco, Alberto Solá, José Morales, David Areu, Manuel Luque, Patricia Loran, José Sepúlveda, José María Lavernié, Agustín Bescós, Rafael Alcántara y Luisa Sala, entre d'atros actors.

Clara treballa en un avión que vuela de Buenos Aires enta Madrit. En tener una avería lo sistema d'emisión d'una cinta en l'avión, canta ta enchugardir a los pasacheros, pero la consecuencia ye que l'aerolinia a on i treballa la deixa sin sueldo ni treballo bel tiempo. Vive con Leonilda, y cuan Cara troba bels vestius d'a suya avuela, ista li explica que heba prencipiau una carrera como cantaire, pero en padeixer un desenganyo amoroso con Carlos, albandonó lo mundo d'o eepectaclo. Clara, trobando-se sin treballo y tamién intresada por a interpretación, marcha enta una achencia d'artistas, a on coincide con Víctor, un pasachero de l'avión que estió parcialment a causa de que ella perdese lo suyo treballo. Clara fa que los contracten a toz dos, y prencipian una chicota carrera como cantaires, encara que de vegadas no pareixen estar os millors amigos. O problema plega cuan, en una chira en Barcelona lo pai de Víctor lo descubre, cuan él, un acreditau incheniero naval arcentino, pensaba que su flllo yera estudiando la mesma carrera en Madrit.

A cinta s'ambienta en a suya epoca actual (1967) en as ciudaz de Madrit (Comunidat de Madrit) y Barcelona (Catalunya) y las suyas escenas se filmoron en ixas dos mesmas ciudaz.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos

*  ''Amor en el aire'' en Internet Movie Database.
*  ''Amor en el aire'' en FilmAffinity.
*  ''Amor en el aire'' en AllMovie.
La chica del trébol

***La chica del trébol*** (títol orichinal en castellano, en aragonés ***A mesacha d'o trefolio***, estrenada en Aragón con o suyo títol orichinal) ye una cinta de cine de comedia musical de cine espanyol estrenada l'anyo 1963, dirichida por Sergio Grieco seguntes un guión orichinal de Claudio Barbati y Antonio Vich, con una banda sonora orichinal d'Antón García Abril, una dirección de fotografía de Mario Pacheco, una produccion cinematografica ta las productoras Mondial Cineproduzione, Procusa y Época Films S.A. y un elenco d'actors formau por Rocío Dúrcal, Fabrizio Moroni, Carlos Romero Marchent, Rafael Alonso, Ismael Merlo, Amparo Baró, José María Tasso, José Luis López Vázquez, Joaquín Portillo y Cecilia Villarreal, entre d'atros.

Rocío ye una mesacha de clase social baixa que treballa en una botiga de roba ta levar os vestius enta la casa d'as clientas, dica que bel día por casualidat se veye transformada en modelo d'a botiga. Vive con su pai, qu eye taxista, y su chirmano, que ye mecanico, y uno d'os compenyeros d'os suyo chirmano ye enamorau d'ella encara que mai no ha gosau decir-se-lo. Pero cuan comoeinza a treballar como modelo, la suya vida tien un cambio bien important, en contactar con un grupo de chóvens de clase social elevada que en primeras la creyen una d'éls. En ixe ambient conoix a Rafael, un choven que s'enamora d'ella, a la vegada que ella tamién siente atracción pr él. Atamas d'ixo, una amiga d'a chirmana de Rafael, que creye estar a suya novia, prencipia a planteyar problemas, que creixen malas que una atra d'as mesachas d'o grupo tien conoixencia d'a vida real de Rocío.

A cinta s'ambienta en Madrit en a suya epoca actual (1963) y las suyas imáchens se filmoron en ixa mesma ciudat de Madrit y en Manzanares el Real, todas dos situadas en a Comunidat de Madrit.

## Elenco

## Se veiga tamién
* Cine en 1963.
* Cintas de 1963.

## Referencias

## Vinclos externos
*  ''La chica del trébol'' en Internet Movie Database.
Meghalaya

**Meghalaya** ye un estau d'a India. A suya capital ye Shillong.

## Ciudaz mas grans

## Vinclos externos

## Referencias
Agartala

**Agartala** (en bengalín Āgortôlā) ye una ciudat d'a India y la capital d'o estau de Tripura.

## Referencias
Amaravati

**Amaravati** (en telugú అమరావతి) ye una ciudat d'a India y la capital d'o estau d'Andhra Pradesh.

## Referencias
Dispur

**Dispur** (en asamés দিছপুৰ) ye una ciudat d'a India y la capital d'o estau d'Asam.

## Referencias
Raipur

**Raipur** (en hindi रायपुर) ye una ciudat d'a India y la capital d'o estau de Chhattisgarh. Teneba una población de 1.010.433 habitants en 2011.

## Referencias
Faridabad

**Faridabad** ye la ciudat mas poblada d'o estau d'Haryana en a India. Teneba una población de 1.414.050 habitants en 2011.

## Referencias
Un esercito di 5 uomini

***Un esercito di 5 uomini*** (títol orichinal en italiano, en aragonés ***Un exercito de 5 hombres***, estrenada en Aragón con o suyo títol traduciu enta lo castellano como ***Un ejército de 5 hombres***) ye una cinta de cine de western (ye un "spaguetti western") de cine italiano estrenada l'anyo 1969, dirichida por Don Taylor seguntes un guión orichinal de Marc Richards y Dario Argento, con una banda sonora orichinal d'Ennio Morricone, una dirección de fotografía d'Enzo Barboni y una producción cinematografica d'Italo Zingarelli ta la productora cinematografica Tiger Film. Conta con un elenco d'actors formau por Peter Graves, James Daly, Bud Spencer, Nino Castelnuovo, Tetsuro Tamba, Claudio Gora, Daniela Giordano, Annabella Andreoli, Carlo Alighiero, Giacomo Rossi Stuart, Marino Masé y Dan Sturkie, entre d'atros.

Un hombre clamau "Holandés" ha estau contractau por os rebels en o Mexico d'a Revolución Mexicana ta que robe un tren que transporta 500.000 dólars y que habrá d'entregar a Victoriano Huerta ta financiar a los revolucionarios. Ta iste treballo, recruta a cuatre conoixius, a qui promete un pago de 1.000 dólars a cadaguno: Mesito, un hombre forzudo acusau de robo de vacumen; Luis, un acrobata de circo; Augustus, un antigo oficial de l'exercito y experto en explosivos; y Samurai, un xhaponés experto en tirada de cutiellos. Curiosament, a suya primera misión ye la de rescatar a l'hombre que els ha contractau. Tanimientres, son capturaus, pero consiguen fuyir, veyendo cómo se sacrifivan bels rebsls ta salvar-lis a vida. Finalment, consiguen apoderar-se de l'oro que transporta lo tren, pero en ixe momento bel uns d'os ladrons piensan que no puet haber millor destín ta l'oro que las suyas propias buchacas....

A cinta s'ambienta en Estaus Unius y Mexico en os anyos 1910 mientres a Revolución Mexicana, y las suyas escenas se filmoron en Almería (Andalucía) en Espanya y en localizacions en Italia.

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos

*  ''Un esercito di 5 uomini'' en Internet Movie Database.
Campionato d'o Mundo d'Atletismo de 2007

O **Campionato d'o Mundo d'Atletismo de 2007**, estió a 11ena edición d'o Campionato d'o Mundo d'Atletismo, celebrau en a localidat Chapónesa de Osaka, dende lo 6 dica lo 2 de setiembre de 2007, estió organizau per l'Asociación Internacional de Federacions d'Atletismo (hue World Athletics) y la Federación Finlandesa d'Atletismo.

Las competicions se facioron en lo Nagai Station a on i compitioron 1.897 atletas de 199 federacions nacionals. As prebas de marcha atletica y maratón se celebroron en circuitos urbanos.

## Vinclos externos

*  [Osaka 2007 seguntes [World Athletics].]
Museu Valenciano d'Etnolochía

O **Museu Valenciano d'Etnolochía** (en valenciano y oficialment *Museu Valencià d'Etnologia*) se troba situau en a carrera Corona numero 36 d'a ciudat de Valencia (Espanya). Dende l'anyo 2020 y dimpués d'una renovación d'a exposición permanent o museu reubrió as suyas puertas con una nueva marca L'ETNO, que ye o suyo nombre oficial.

Fue creyau en 1982 y ubrió as suyas puertas a o publico en 1983. Os suyos obchectivos son a investigación y difusión en o campo d'a Etnolochía y l'Antropolochía, metendo a plego d'o publico un espacio dinamico de conoiximiento y reflexión sobre a diversidad cultural que caracteriza a os humanos en dos ambitos complementarios:

* D'una man, o propiament valenciano, centrando-se en as pautas culturals d'a sociedat tradicional valenciana y o suyo proceso de transito enta a sociedat industrializada, sin deixar de costau as nuevas formas culturals d'a contemporaneidat.
* D'atra man, l'ambito cheneral d'as culturas, dende as mediterranias, mas amanadas a nusatros y que mos enmarcan dreitament, dica as propias d'ambitos cheograficos mas leixanos. 

Iste centro ye administrau por a Deputación de Valencia, y tien como siede o Centro Cultural la Beneficencia. En 2007 contaba con 15.000 piezas en a suya colección, estando o museu de referencia en lo que a cultura tradicional valenciana se refiere.

## Referencias

## Vinclos externos
*   Web d'o Museu Valenciano d'Etnolochía
Donaustauf

**Donaustauf** ye una ciudat de mercau alemana d'o estau de Bavera. Teneba una población de 4357 habitants en 2024. 

## Referencias
Madhya Pradesh

**Madhya Pradesh** ye un estau d'a India. A suya capital ye Bhopal.

## Ciudaz mas grans

## Vinclos externos

## Referencias
Lista d'as 100 millors bandas sonoras d'o cine seguntes a revista "Rock de Lux"

Ista ye la **lista d'as 100 millors bandas sonoras d'o cine seguntes a revista "Rock de Lux"**, una colección de 100 cintas que recullidas en a revista *[[Rock de Lux]]* como las cintas con as millors bandas sonoras d'a historia d'o cine.

## D'1 a 10

## D'11 a 20

## De 21 a 30

## De 31 a 40

## De 41 a 50

## De 51 a 60

## De 61 a 70

## De 71 a 80

## D'81 a 90

## De 91 a 100

## Referencias
Evaristo Viñuales Larroy

**Evaristo Viñuales Larroy** (Lagunarrota, Peralta d'Alcofeya, 22 de chunio de 1913 - Alicant, 1 d'abril de 1939) estió un mayestro y anarcosindicalista aragonés.

## Biografía
Viñuales naixió d'una familia muit relichiosa y educada: o pai y a tía, Evaristo Viñuales Escartín y Gregoria, yeran mayestros de a *Escuela Normal* de Uesca. Dimpués d'a temprana muerte de su pai, que esdevenió o 15 de agosto de 1928 a os 45 años, o choven Evaristo remató os suyos exámens pa convertir-se, seguindo a tradición familiar, en mayestro. Os suyos companyers d'estudios estioron, entre atros, os anarquistas Francisco Ponzán Vidal y Miguel Chueca Cuartero, toz éls alumnos d'o mayestro Ramón Acín Aquilué.

En 1931, con a proclamación d'a Segunda Republica Espanyola, s'unió a la Confederación Nacional del Trabajo. Por as suyas actividaz sindicals y libertarias fue feito preso cuantas vegadas: en febrero de 1932, en abril de 1933 en a bada cheneral de noviembre d'ixe anyo y en zaguerías de 1934, cuan fue condenau a dos anyos de garchola en Alcalá de Henares. Dimpués d'as eleccions chenerals espanyolas de 1936 Viñuales Larroy salió en libertat condicional y tornó a treballar ascape. Fundó, chunto con os suyos companyers Eusebi Carbón y Carbón y Jaume Balius y Mir, o semanario de teoría libertaria "*Más Lejos*". Entre os colaboradors d'a revista yeran Josep Peirats Valls, Frederica Montseny, Amparo Poch y Gascón, Alexander Schapiro, Emma Goldman y Jaume Balius y Mir.

En aviento Viñuales Larroy fació parti d'o II Consello Rechional de Defensa d'Aragón como consellero d'Información y Propaganda: en iste cargo l'aduyó Félix Carrasquer Launed y chuntos establioron a *Escuela de Militants Libertarios d'Aragón.* Por chulio de 1937, como secretaire d'o Comité Rechional de Grupos Anarquistas d'Aragón, fació parti en a trobada peninsular d'a Federación Anarquista Iberica. A iste periodo perteneixen as suyas colaboracions con diarios libertarios como "*Cultura y Acción*", "*Titán*"  y "*Nuevo Aragón*".

A destrucción d'a colectivización feita sistematicament por as tropas comandadas por Enrique Líster empentó a Viñuales y a o suyo companyero y amigo Máximo Franco Cavero a unir-se a la 127<sup>ena</sup> Brigada Mixta, antiga Columna Roya y Negra. Nombrau capitán, luitó en a columna dica la fin. Cuan yera evident a redota, con as tropas franquistas enantando y as tropas republicanas en total reculada, Viñuales y Cavero decidioron que no rematarían en mans d'os faixistas. Os dos amigos se suicidoron l'1 de abril de 1939, disparando-se mientres se daban a man. «Ista ye a nuestra zaguera protesta contra o faixismo», dició Evaristo antis de pretar o barau.

A companyera d'Evaristo Viñuales Larroy, Lorenza Sarsa Hernández, consiguió trescruzar os Pireneus, chunto con a suya filla, Zeïka Sonia (naixida o 22 de noviembre de 1938). A Gestapo las capturó pero fuoron liberadas anyos dimpués por a intervención d'o grupo de resistencia de Francisco Ponzán Vidal.

## Referencias

## Vinclos externos
*  Evaristo Viñuales Larroy en Con Nombre & Apellidos
Adolfo Arnal Gracia

**Adolfo Arnal Gracia** (Zaragoza, 1911 - Alfambra, ¿24? de ferero de 1938) estió un obrero mecanico y anarcosindicalista aragonés, qui estió primero consellero d'Economía y Abastos y dimpués consellero d'Agricultura d'o Consello Rechional de Defensa d'Aragón.

## Biografía
Dentró en 1929 prou choven a la Confederación Nacional del Trabajo que ta par d'alavez, en os zaguers anyos d'a dictadura de Primo de Rivera, yera una organización clandestina. Fue eslechiu vicesecretaire en o primer comité de 1931. Adolfo Arnal estió un d'as feguras prencipals d'a CNT y d'a Federación Anarquista Iberica (FAI) en a capital aragonesa. Fue nombrau secretaire d'o sindicato anarquista en 1935, fendo un important papel organizativo en o congreso extraordinario d'a CNT de mayo de 1936 y chugando tamién un rol important en a dinamica d'expansión d'o sindicato por ixas envueltas.

Dimpués d'o golpe militar de chulio de 1936, Adolfo Arnal esfendió a tesi d'una resistencia pacifica y una contención d'a fuerza sindical, expresada a traviés d'una bada cheneral, debant d'a postura de Miguel Chueca, qui pidió a recullida d'armas pa fer frent a os sublevaus. Manimenos as accions d'os chenerals y oficials sublevaus en a capital zaragozana, primero con retadas y treslaus d'integrants y afiliaus obrers y politicos y dimpués con afusilamientos masivos, facioron que ista resistencia pasiva se tornase imposible.

Aznar salió d'a capital conseguindo en setiembre d'ixe mesmo anyo arribar dica as linias d'o frent, en a parti oriental d'Aragón. En plegar ta as localidaz de Fraga y Casp fue nombrau consellero d'Agricultura d'o Consello d'Aragón que s'heba organizau en ixas comarcas. En febrero de 1937 asiste a o congreso d'actividaz agrarias de Casp, a on proposó a creyación d'un organo de credito que fue acceptau. En marzo de 1937 deixa o suyo cargo en o consello pa dentrar en l'Exercito Popular, a on comandaría una sección d'a 125<sup>ena</sup> Brigada Mixta (perteneixient a l'antiga 28<sup>ena</sup> División, d'a que estió comisario). Morió en febrero de 1938 entre as operacions republicanas pa neutralizar o seche de l'exercito franquista sobre a capital teruelana mientres a batalla de Teruel. 

## Vinclos externos
*  Adolfo Arnal Gracia en Con Nombre & Apellidos
*  Adolfo Arnal Gracia en a Real Academia de la Historia
*  Documento en a Real Academia de la Historia sobre Adolfo Arnal Gracia
Daughter of the Wolf

***Daughter of the Wolf*** (títol orichinal en anglés, en aragonés ***Filla d'o lobo***, estrenada en Aragón con o suyo títol traduciu enta lo castellano como ***La hija del lobo***) ye una cinta de cine d'acción de cine canadiense estrenada l'anyo 2019, dirichida por David Hackl seguntes un guión orichinal de Nika Agiashvili, con una banda sonora orichinal de Jeff Toyne, una dirección de fotografía de Mark Dobrescu, una producción cinematografica de Benjamin DeWalt, Kevin DeWalt, Douglas Falconer y Danielle Masters ta las productoras Minds Eye Entertainment, Falconer Pictures y VMI Worldwide, y un elenco d'o cuak en fan parte, entre d'atros, Gina Carano, Richard Dreyfuss, Brendan Fehr, Sydelle Noel, Anton Gillis-Adelman, Chad Riley, Brock Morgan, Stew McLean y Joshua Murdoch.

A Clair Hamilton lo han secuestrau su fillo, Charlie. Ye una antiga militar y leva con ella los diners que li han demanau como rescate, pero cuan ha de fer a entrega d'os diners y recibir a su fillo, troba que ñi han parau una trampa. Mata a dos d'os secuestradors, pero Larsen consigue fuyir. Tanimientre, mientres que lo persigue, Clair caye en un laco chelau, y qui la salva ye Larsen, qui li explica que él no pensaba matar a nadie. Atamas d'ico, Clair obliga a Larsen a que laleve con os secuestradors. Istos son dirichius por Father (Pai), qui ye enemigo d'o pai de Clair dende que marchó con os diners d'os suyos socios, estando-ne él un d'ells. Cuan plegan enta la cabanya d'os secuestradors, lis disparan, pero nuevament Clair consigue matar a lo tirador, trobando que Father ha marchau con os atros secuestradors supervivients ta vender a lo nino, seguntes confiesa Larsen, qui adhibe que d'antes mas Father heba asainau a su pai y su mai y lo heva secuestrau a él ta dimpués vender-lo. Cuan troban a Father y os secuestradors, Clair intenta pagar o recate, pero Father se niega y intervambian disparos, resultando feriu Larsen en recibir una bala destinada a Clair, a qui asinas salva por segunda vegada. Clair deixa a su fillo en un puesto seguro y torna enta la cavbanya ta luitar contra Father y salvar a Larsen, a la vegada que se revela que ye recebindo l'aduya d'un lobo negro y la suya lobada.

A cinta s'ambienta en Canadá en a suya epoca actual, y las suyas escenas se filmoron en West Kelowna (Columbia Britanica) en Canadá.

*Daughter of the Wolf* ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2019.
* Cintas de 2019.

## Referencias

## Vinclos externos
*  ''Daughter of the Wolf'' en Internet Movie Database.
Adolfo Ballano Bueno

**Adolfo Ballano Bueno** (Morata de Xiloca, 1905 - Mexico, 21 de chunio de 1985) estió un politico, periodista, escritor, actor y anarcosindicalista aragonés, consellero d'Orden Publico d'o Consello Rechional de Defensa d'Aragón. 

## Biografía
En o verano de 1936 simpués d'o golpe d'estau que levó a o esclatiu d'a Guerra Civil Espanyola, Ballano s'incorporó a la Columna Durruti, estando encargau d'organizar una sección d'a CNT en a localidat de Pina d'Ebro. En constituyir-se o Consello d'Aragón bels meses dimpués, dentra a fer parti d'o gubierno o 16 d'octubre de 1936 como consellero de Chusticia y Orden Publico, estando nomás engargau d'a cartera d'Orden Publico dende aviento de 1936 dica o 10 d'agosto de 1937 cuan desapareixe a institución. Fue alavez engarcholau en Casp y tresladau dimpués ta Barcelona, a on será finalment liberau en chinero de 1939.

En rematar a guerra se veye obligau a marchar exiliau en febrero de 1939, pasando a muga por o Pireneu Oriental y plegando ta Mexico en l'anyo 1942, a on fixará a suya residencia en a capital. Astí continó a suya carrera en o mundo d'as letras y o cine, colaborando como periodista en as revistas libertarias *Inquietudes* y *Tierra y Libertad*, y fendo d'actor y d'asistent de producción en cuantas cintas como *[[La diosa arrodillada]]* (1947). Tamién creyó una escuela d'interpretación en a Casa d'Espanya en Mexico DF y dirichió un grupo de teatro. Morió exiliau en Ciudat de Mexico en 1985.

## Filmografía
### Actor
* *[[Cristóbal Colón (cinta)|Cristóbal Colón]]*, 1943
* *[[Asesinato en los estudios]]*, 1946
* *[[La diosa arrodillada]]*, 1947

## Referencias

## Vinclos externos
*  Adolfo Ballano Bueno en Con Nombre & Apellidos
*  Adolfo Ballano Bueno en o Catálogo Colectivo de la Red de Bibliotecas de los Archivos Estatales
*  Ficha en IMDB
*  Mediateca INAH
Evelio Servet Martínez Vicente

**Evelio Servet Martínez Vicente** (Zaragoza, 16 d'aviento de 1904 - Santiago de Chile, 1957) estió un gravador y anarcosindicalista aragonés, consellero d'Economía y Abastos y dimpués d'Economía d'o Consello Rechional de Defensa d'Aragón.

## Biografía
Estió secretaire d'o sindicato d'o veire d'a CNT en 1931 y dimpués consellero d'Economía y Abastos en o segundo Consello d'Aragón d'aviento de 1936 a agosto de 1937. Marchó exiliau ta Francia en rematar a guerra pa dimpués de pasar por os campos de concentración franceses exiliar-se definitivament en Chile, a on morió en 1957 sin nunca no tornar ta Aragón.

## Vinclos externos
*  Evelio Servet Martínez Vicente en Con Nombre & Apellidos
Reid Wiseman

**Gregory Reid Wiseman**, naixiu de Baltimore (Maryland, Estaus Unius) l'11 de noviembre de 1975, ye un astronauta estausunidense. Wiseman estió triau como comandant d'a tripulación d'o vuelo Artemis 2, que tiene previsto sobrevolar a Luna en 2026. Wiseman sería lo primer comandante d'una misión lunar dende Gene Cernan en l'Apollo 17 en 1972.

## Misions

## Referencias

## Vinclos externos
Bruce Davison

**Bruce Allen Davison**, naixiu de Philadelphia (Pennsilvania, Estaus Unius) lo 28 de chunio de 1946, ye un actor y director cinematografico estausunidense, activo en o cine estausunidense dende finals d'os anyos 1960 y con cuantos premios y nominacions recibius mientres a suya carrera cinematografica.

D'entre la suya filmografía como actor pueden mencionar-se as suyas actuacions en bellas cinta destacadas, como *[[Willard (cinta de 1971)|Willard]]* (1971, Daniel Mann), *[[Ulzana's Raid]]* (1972, Robert Aldrich), *[[Mother, Jugs & Speed]]* (1976, Peter Yates), *[[French Quarter (cinta)|French Quarter]]* (1978, Dennis Kane), *[[The Misfit Brigade]]* (1987, Gordon Hessler), *[[Longtime Companion]]* (1989, Norman René), *[[Short Cuts]]* (1993, Robert Altman), *[[Lovelife]]* (1996, Jon Harmon Feldman), *[[X-Men (cinta)|X-Men]]* (2000, Bryan Singer), *[[Runaway Jury]]* (2003, Gary Fleder), *[[Munger Road (cinta)|Munger Road]]* (2011, Nicholas Smith), *[[Saving Lincoln]]* (2013, Salvador Litvak), *[[The Great Alaskan Race]]* (2019, Brian Presley), u *[[The Manor (cinta)|The Manor]]* (2021, Axelle Carolyn).

## Premios
En 1991, Bruce Davision recibió un Premio Globo d'Oro a lo Millor Actor Segundario en a 48<sup>ena</sup> edicion d'os Premios Globos d'Oro por a suya actuación en *[[Longtime Companion]]*, una cinta dirichida por Norman René. Ixe mesmo anyo y por a mesma cinta tamién recibió una nominación a lo Premio Oscar a lo Millor Actor Segundario en a 63<sup>ena</sup> edición d'os Premios Oscar 

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Bruce Davison.

## Vinclos externos

*  Bruce Davison en Internet Movie Database.
*  Bruce Davison en Internet Broadway Database.
Tomás Pellicer Rivera

**Tomás Pellicer Rivera** (Casp, 1910 - Mexico, ?) estió un avogau y politico aragonés, qui estió consellero de Chusticia d'o Consello Rechional de Defensa d'Aragón.

## Biografía
Yera fillo de José Pellicer, progresista, industrial aceitero y president de l'Agrupación Republicana. Naixiu de Casp, fue eslechiu como consellero de Chusticia d'o Consello d'Aragón en substitución de José Ignacio Mantecón (qui no exerció) en o mesmo mes d'octubre de 1936, cargo que desempenyaría dica agosto de 1937, pocos días antis d'a disolución d'a entidat.

En iste cargo estió o prencipal resposable d'a normalización d'a chusticia en os territorios republicanos, ya que dica par d'alavez i heba una chusticia arbitraria aplicadas por as diferents milicias y comités formaus dimpués d'a sublevación faixista. Constituyó un tribular popular con seu en Casp que chuzgaba os delitos de rebelión y sedición y aquellos cometius contra a seguridat exterior d'o Estau dende o golpe d'o 18 de chulio de 1936. I heba tamién tres chuzgaus especials situaus en cadaguna d'as provincias aragonesas con seu en as ciudaz de Casp, Balbastro y Alcanyiz.

En rematar a Guerra Civil Espanyola fue chuzgau por as autoridaz franquistas y habió de marchar como refuchiau ta Francia dende a on s'exiliaría definitivament ta Mexico.

## Referencias

## Vinclos externos
*  Tomás Pellicer Rivera en "Con nombre y apellidos".
*  Proceso de responsabilidaz politicas contra Tomás Pellicer Rivera
Saúl Gazo Borruel

**Saúl Gazo Borruel** (Boltanya, 7 de febrero de 1888 - Uesca, 22 d'aviento de 1957) estió un chuez, periodista y politico aragonés, qui estió consellero de Chusticia d'o Consello Rechional de Defensa d'Aragón.

## Biografía
Naixiu d'a villa de Boltanya en 1888, yera o fillo mayor d'o machistrau Félix Gazo Calvo y d'Antonina Borruel y chirmán entre atros de Félix Gazo Borruel, debuixant, y Marín Gazo Borruel, alcalde republicano en Boltanya. Fació o bachillerato entre Uesca y Zaragoza y lo remató en Logronyo. Dimpués prencipió a carrera de Dreito en 1915 en a Universidat de Salamanca y la remató en a Universidat de Valladolit. Amás d'a suya carrera de chuez se dedicó profesionalment a o periodismo, colaborando con cuantos periodicos d'as ciudaz de Zaragoza, Balbastro, Valladolit, Uesca, Oviedo y Xixón. Estió corresponsal d*El Liberal de Madrid* y colaboró con atros periodicos madrilenyos como *El Fígaro* y *El Día*. Tamién estió director d*'El Diario de Huesca*, dende zaguerías de 1928 y en octubre de 1931 establió y dirichió *El Radical de Huesca*. Entre os anyos 1924 y 1928 estió deputau provincial en a Deputación Provincial de Uesca.

Mientres a Segunda Republica Espanyola fue deputau en as Corz Chenerals, asinas como chuez de l'Audiencia Provincial de Uesca. Mientres a Guerra Civil fue delegau d'o Gubierno en a Confederación Hidrografica d'Ebro, colaborando con o ministro Bernardo Giner de los Ríos. Estió de facto consellero de Chusticia d'o Consello Rechional de Defensa d'Aragón en os primers días d'agosto de 1937 dica a suya disolución, habendo ocupau antis o cargo de subsecretario d'o consellero de Chusticia.

En rematar a guerra s'exilió ta Francia, estando deteniu por a policía francesa chunto con o suyo chirmán Marín en octubre de 1941 en Aulorón. Dende 1942 residió en Banyeras de Bigorra colaborando con o lanzamiento d'o semanario *L'Espagne Républicaine*. Solicitó a suya repatriación y la d'a suya muller en 1948, tornando en 1949 primero ta Barcelona y dimpués ta Uesca capital, a on morió en aviento de 1957.

## Referencias

## Vinclos externos
*  Saúl Gazo Borruel en "Con nombre y apellidos".
*  Saúl Gazo Borruel. República y exilio: Una vida intensa en una epoca convulsa. Revista Sobrarbe. Num. 11.
*  Saúl Gazo Borruel. PARES.
*  Saúl Gazo Borruel. Fundació. Pablo Iglesias.
Campionato d'o Mundo d'Atletismo de 2009

O **Campionato d'o Mundo d'Atletismo de 2009**, estió a 12ena edición d'o Campionato d'o Mundo d'Atletismo, celebrau en a localidat alemana de Berlín, dende lo 6 dica lo 23 d'agosto de 2009, estió organizau per l'Asociación Internacional de Federacions d'Atletismo (hue World Athletics) y la Federación Alemana d'Atletismo.

Las competicions se facioron en lo Estadio Olimpico de Berlín a on i compitioron 2.191 atletas de 202 federacions nacionals. As prebas de marcha atletica y maratón se celebroron en circuitos urbanos con salida y arribada en a Puerta de Brandemburgo.

## Vinclos externos

*  [Berlín 2009 seguntes [World Athletics].]
La venganza de Clark Harrison

***La venganza de Clark Harrison*** (títol orichinal en castellano, en aragonés ***A venganza de Clark Harrison***) ye una cinta de cine de western (un "spaghetti western") dramatico coproducida por o cine espanyol y lo cine italiano) estrenada l'anyo 1966, dirichida por José Luis Madrid seguntes un guión adaptau por él mesmo y por Cándido Ledesma, Mino Roli y Antonio Santillán (basau en a novela *[[El que sabe matar]]*, publicada por Jesús Navarro Carrión-Cervera l'anyo 1964), con una banda sonora orichinal d'Enrique Escobar y Federico Martínez Tudó, una dirección de fotografía de Jaime Deu Casas y Marcello Gatti ta las productoras Cinedoris S.P.A., Coop. Cinematográfica Constelación y Dany Film, y un elenco d'actors formau por Luigi Giuliani, Marta Padovan, Germana Monteverdi, Carlos Otero, César Ojinaga, Gustavo Re, Isidro Novellas, Moisés Augusto Rocha, Dámaso Muní, Ricardo Moyán, Juan Miguel Solano, Eduardo Lizarza, Juan Torres, Francisco Aguilera, Alberto Gadea y José Manuel Pinillos, entre d'atros.

Sol Lester (clamau Clark Harrison en a versión en castellano d'a cinta) ye lo capotaz de Duvall, propietario d'una mena d'oro amán de Paraíso. Bel día dos caperuchaus dentran en a suya oficina y lo matan, estando sorprendius por Sol, a qui deixan inconscient. Posteriorment, acusan a lo choven Sol de l'asasinato, declarando-lo culpable por o testimonio de dos pistoleros y d'a suya novia Cora, una mesacha que treballa como bailarina en a tabierna. Dos anyos dimpués ye liberau d'a garchola por o suyo buen comportamiento y en tornar en o suyo lugar, i troba muitos cambios: Halloway, qui heba organizau o robo y l'asasinato ye l'administrador d'a mena de Duvall, y Coleman, un autor de l'asasinato, ye qui domina la redolada. Sol prencipia una luita ta demostrar a suya inocencia, refirmau por una part d'os habitants d'o lugar, o chuez y lo sheriff incluyius, y cuan iste zaguero ye asasinau, li ufren a él o cargo de sheriff. Bliss, o propietario d'o "saloon", tamién deseya apoderar-se d'a mena y lo suyo chuego ye neutralizar a Sol ta dimpués provocar que Coleman y Halloway se barallen. D'atra man Lois Duvall, la filla d'o propietario d'a mena asasinau, prencipia a colaborar con Sol.

A cinta s'ambienta en bel momento indeterminau d'a segunda metat d'o sieglo XIX en bel puesto igualment indeterminau de l'ueste d'Estaus Unius, y las suyas escenas se filmoron en Candasnos y Fraga (Cinca Baixa) en Aragón y en Castelldefels y Esplugues de Llobregat (Baixo Llobregat) en Catalunya.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''La venganza de Clark Harrison'' en Internet Movie Database.
*  ''La venganza de Clark Harrison'' en FilmAffinity.
*  ''La venganza de Clark Harrison'' en Box Office Mojo.
Melissa McCarthy

**Melissa Ann McCarthy**, naixida de Plainfield (Illinois, Estados Unidos) o 26 d'agosto de 1970, ye una actriz, guionista y productora cinematografica estausunidense, activa en o cine estausunidense dende meyaus d'os anyos 1990 y con cuantos premios y nominacions recibius mientres a suya carrera cinematografica. Ye prima de l'actriz Jenny McCarthy y d'a basketbolista Joanne McCarthy.

D'entre la suya filmografía como actriz, pueden mencionar-se las suyas interpretacions en bellas cintas, como *[[Charlie's Angels (cinta de 2000)|Charlie's Angels]]* (2000, McG), *[[White Oleander (cinta)|White Oleander]]* (2002, Peter Kosminsky), *[[The Nines]]* (2007, John August), *[[Bridesmaids (cinta de 2011)|Bridesmaids]]* (2011, Paul Feig), *[[The Heat (cinta)|The Heat]]* (2013, Paul Feig), *[[Ghostbusters (cinta de 2016)|Ghostbusters]]* (2016, Paul Feig), *[[Thunder Force (cinta)|Thunder Force]]* (2021, Ben Falcone), u *[[Unfrosted]]* (2024, Jerry Seinfeld).

## Premios
### Premios Oscar
En l'anyo 2012 recibió una nominación a lo Premio Oscar a la Millor Actriz Segundaria por o suyo papel en *[[Bridesmaids (cinta de 2011)|Bridesmaids]]*, una cinta dirichida por Paul Feig, mientres a 84<sup>ena</sup> edición d'os Premios Oscar. D'atra man, en 2019 fue nominada a lo Premio Oscar a la Millor Actriz por *[[Can You Ever Forgive Me?]]*, en a 91<sup>ena</sup> edición de ditos premios.

## Premios BAFTA
En 2012 Melissa McCarthy tamién fue nominada a lo Premio BAFTA a la Millor Actriz Segundaria'por *[[Bridesmaids (cinta de 2011)|Bridesmaids]]*, en a 65<sup>ena</sup> edición d'os Premios BAFTA; y en 2019 recibió la nominación a lo Premio BAFTA a la Millor Actriz por a cinta *[[Can You Ever Forgive Me?]]*, en a 72<sup>ena</sup> edición.

## Premios Globos d'Oro
Melissa McCarthy fue nominada a lo Premio Globo d'Oro a la Millor Actriz de Musical u Comedia en 2016 por a suya interpretación en a cinta *[[Spy (cinta de 2015)|Spy]]* dirichida por Paul Feig, en a 73<sup>ena</sup> edición d'os Premios Globos d'Oro; y en 2019 fue nominada a lo Premio Globo d'Oro a la Millor Actriz Dramatica por a cinta *[[Can You Ever Forgive Me?]]*, en a 76<sup>ena</sup> edición d'os Globos d'Oro.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Melissa McCarthy.

## Vinclos externos

*  Melissa McCarthy en Internet Movie Database.
Ángel Roig Estrada

**Ángel Roig Estrada** (Calaceit, 1907 - Mexico, ?) estió un empresario y politico aragonés, qui estió consellero d'Obras Publicas d'o Consello Rechional de Defensa d'Aragón.

## Biografía
Naixiu de Calaceit en a comarca de Matarranya en l'anyo 1907, estió propietario de cinco cines en diferents localidaz d'o Baixo Aragón. Entre febrero y chulio de 1937 ocupó a cartera d'Obras Publicas en o Consello Rechional de Defensa d'Aragón representando a Izquierda Republicana, partiu politico d'o que yera militant.

Mientres a Guerra Civil Espanyola estió engarcholau y antis de rematar ista marchó ta Francia con documentos de cartografía militar que cosiraba y que entregó a o Gubierno provisional. Dende Bordeus marchó ta Santo Domingo (Republica Dominicana), a on plegó o 19 d'aviento de 1939. Tres anyos dimpués marchó ta Mexico, a on s'instaló y establió cuantas fabricas.

## Vinclos externos
*  Expo Consejo de Aragón
Pink gin

O **Pink gin** (**Chinebra rosa** en aragonés) ye un cóctel alcolico d'orichen britanico popularizau en ixe país dende meyaus d'o sieglo XIX y l'inredient prencipal d'o cual ye un tipo especifico de chinebra, la chinebra Plymouth, caracterizada por estar una chinebra dulza (chustament por ixe motivo s'incorpora a lo cóctel Angostura, que li atorga un luchero sabor amargant. Se sirve en copa de cóctel y gosa emplegar-se como guarnés a pela de limón, o saber acedo d'a cual combina prou bien con o cóctel.

O cóctel naixió en primerías d'o sieglo XIX ta emplegar-se en a Royal Navy como medecina contra la rodadera, por ixo se feba servir una chinebra mas dulza y or ixo mesmo s'adhibiban una gotas d'Angostura. Posteriorment, a finals d'ixe mesmo sieglo, dentró en as costumbres civils, popularizando-se en primeras en as clases populars ta dimpués dentrar en os cerclos aristocraticos britanicos. Mientres a Segunda Guerra Mundial yera bien popular entre los miembros d'a Royal Navy adedicaus a l'interrogatorio de presoneros de guerra enemigos.
Intolerable Cruelty

***Intolerable Cruelty*** (títol orichinal en anglés, en aragonés ***Crueldat intolerable***, estrenada en Aragón con o suyo títol traduciu enta lo castellano como ***Crueldad intolerable***) ye una cinta de cine estausunidense de cine de comedia romantica estrenada l'anyo 2003, dirichida por Joel Coen seguntes un guión adaptau por Robert Ramsey, Matthew Stone, Joel Coen y Ethan Coen (basau en una historia de John Romano, Robert Ramsey y Matthew Stone), con una banda sonora orichinal de Carter Burwell, una dirección de fotografía de Roger Deakins, una producción cinematografica d'Ethan Coen y Brian Grazer ta las productoras Imagine Entertainment, Mike Zoss Productions y Alphaville y un elenco d'o cual en fan parte, entre d'atros actors, George Clooney, Catherine Zeta-Jones, Geoffrey Rush, Cedric the Entertainer, Edward Herrmann, Paul Adelstein, Richard Jenkins, Billy Bob Thornton, Julia Duffy, Jonathan Hadary, Tom Aldredge y Stacey Travis.

Miles Massey ye un conoixiu avogau de Los Angeles (California) especializau en esvurcios, y bien conoixiu en o mundo churidico en estar l'inventor d'un alcuerdo prematrimonial considerau perfecto y infalible. Simultaniament, l'investigador privau Gus Petch fa unas grabacions de Rex Rexroth, un cabalero hombre casau, que entrega a su muller, Marylin Rexroth, que no ye so que una muller depredadora que s'ha casau con él con l'obchectivo d'apoderar-se d'os suyos biens dimpués d'un esvurcio. Marylin Rexroth demana l'esvurcio y su mariu contracta como avogau a Miles Massey. iste, cuan conoix a Marylin, queda fascinau por ella y la convida a cear, encara que mientres a cena ha contractau a Gus ta que dentre en a casa de Marylin y copie la suya libreta d'adrezas. Fa servir ixa información en o chudicio ta demostrar que Marilyn mai no estió enamorada de su mariu, evidenciando que nomas s'heba casau que por os diners, conseguindo un esvurcio sin que lo mariu tienga que pagar-li cosa a su ex-muller. Marylin decide preparar a suya venganza, que no estará exactament como ella heba planificau.

A cinta s'ambienta en a suya epoca actual (2003) en Los Angeles (California) y Las Vegas (Nevada) y las suyas escenas se filmoron en Los Angeles, San Marino, Santa Monica y West Hollywood (California) y Las Vegas (Nevada).

Ye una cinta que ha recibiu bels premios y nominacions, encara que garra d'éls no fa parte d'os premioc cinematograficos prencipals u mas destacaus.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Intolerable Cruelty'' en Internet Movie Database.
*  ''Intolerable Cruelty'' en Box Office Mojo.
*  ''Intolerable Cruelty'' en Rotten Tomatoes.
*  ''Intolerable Cruelty'' en Metacritic.
White Mouse

**White Mouse** (**Rata blanca** en aragonés) ye un cóctel alcolico d'orichen britanico creyau por Benoit Provost en homenache a Nancy Wakes, una espía britanica mientres a Segunda Guerra Mundial, y l'ingredient prencipal d'o cual ye la chinebra Saffron, una chinebra francesa que incorpora entre los suyos components o zafrán, elemento que li atorga la suya color caracteristica a ista chinebra.

Se fa posando la chinebra, lo suco de limón y la miel en coctelera con chelo, achitando-la y vertendo lo resultau en una copa de cóctel, que se remata d'omplenar con champán y emplegando como guarnés anís estrelau.

## Referencias
French 75

Un **French 75** (en aragonés **Francés 75**) ye un cóctel alcolico d'orichen francés l'ingredient prencipal d'o cual ye lo champán y que recibe lo suyo nombre como homenache a lo canyón de 75 mm modelo 1897 emplegau por l'exercito francés mientres a Primera Guerra Mundial. A primera versión d'o cóctel estió obra d'o conoixiu barman Harry MacElhone en o New York Bar de París (hue clamau Harry's New York Bar) en decindo que lo cñoctel yera tan potent que en beber-lo se teneba la sensación d'estar bombardiau por o canyón que li da lo suyo nombre. Tanimientres, ye tamien verdat que existen versions bien similars de cóctels ya documentaus mientres o sieglo XIX basaus en champán a lo cual de vegadas se li adhibía chinebra.

Ixe coctel amaneixió como clamau simplament "75" en a obra de Harry MacElhone *Harry's ABC of Mixing Cocktails*, edicion de 1922, encara que ixa versión publicada yera con calvados, chinebra, granadina y absenta; y ixe mesmo anyo Robert Vermeire publicó la suya composición en *Cocktails: How to Mix Them* como obra de MacElhone, encara que adhibiba como component o suco de limón a la versión anterior.

O suyo nombre definitivo de "French 75" con a suya composición clasica amaneixió por primera vegada en *Here's How*, publicau por Judge Jr. en 1927, y que incluyiba como ingredients chinebra, zucre, suco de limón y champán, encara que en bellas obras posteriors se substitui la chinebra por brandy.

Ye un cóctel bien popular, dica lo punto que se menciona en bellas cintas como *[[A Man Betrayed (cinta de 1941)|A Man Betrayed]]* (1941, John H. Auer), *[[Casablanca (cinta)|Casablanca]]* (1942, Michael Curtiz), u *[[Jet Pilot (cinta)|Jet Pilot]]* (1957, Josef von Sternberg), amás de bella atra aparición en bella serie de televisión.

## Vinclos externos
Sidecar (cóctel)

:*Iste articlo ye sobre un cóctel alcolico l'ingredient prencipal d'o cual ye lo brandy; ta atros usos, se veiga *'sidecar (desambigación)**.

O **Sidecar''' ye un cóctel alcolico d'orichen u britanico u francés l'ingredient prencipal d'o cual ye lo brandy (usualment conyac) amás de bel licor de toroncha (Cointreau, Grand Marnier, triple seco u Curaçao) y suco de limón, que estió bien popular mientres os anyos 1920 en o Reino Uniu y Francia. Bellas variants d'o cóctel incluyen un borde de zucre en a copa, charapa de zucre u pela de toroncha como guarnés. Recibe lo suyo nombre como homenache a lo sidecar, que en os anyos 1920, cuan fácil que se creyase lo cóctel, yera un accesorio bien popular d'as motocicletas.

Gosa estar considerau como un cóctel d'o grupo d'as margaritas, en estar composau por bella bebida espritosa (ye decir, d'alta graduación alcolica), suco de bel citrico y bel licor dolce. A dificultat d'a suya preparación ye que cal equilibrar a dolcez d'o licor con a fuerza d'o brandy, amenistando-se equilibrar as mezclas en función d'as marcas concretas de bebidas emplegadas.

## Vinclos externos
Suffering Bastard

**Suffering bastard** (**Borde sofrient** en aragonés) ye un cóctel alcolico los ingredients prencipals d'o cual son o brandy y la chinebra naixiu en 1942 en l'Hotel Shepheard's d'o Caire en o marco d'a Segunda Guerra Mundial, encara qe existe una versión moderna d'o cóctel popularizada en os clamaus "bars Tiki".

Como s'ha dito, iste cóctel lo creyó Joe Scialom en l'Hotel Shepeard's d'o Caire en 1942, concebiu como una bebida revitalizant ta los militars angoixaus por as batallas, que amás protestaban d'a mala calidat cheneral d'os licors d'a redolada, y bien luego estió una bebida bien popular entre los soldaus de l'exercito britanico, y dica lo mesmo Erwin Rommel cuan as tropas d'o Deutsches Afrika Korps pareixeban estan amán de redotar a los britanicos charró bella vegada que bien luego dentraría él en l'Hotel Shepeard's ta beber-ie champán en a suya suite.

O mesmo Scialom estió autor de bellas variants d'o cóctel, a las que dió nombre diferents. Asinas un Dying Bastard substituyiba lo brandy por bourbon, y lo Dead Bastard lo substituyiba por una barrecha de bourbon y ron. D'atra man, mientres un tiempo bellas personas que consideraban ofensivo lo nombre d'o cóctel lo clamaron Sudden Bar Steward, pero ixe nombre no cualló.

## Se veiga tamién
* Lista de cóctels.
Campionato d'o Mundo d'Atletismo de 2011

O **Campionato d'o Mundo d'Atletismo de 2011**, estió a 13ena edición d'o Campionato d'o Mundo d'Atletismo, celebrau en a localidat coreana de Daegu, dende lo 6 dica lo 4 de setiembre de 2011, estió organizau per l'Asociación Internacional de Federacions d'Atletismo (hue World Athletics) y la Federación Coreana d'Atletismo.

Las competicions se facioron en lo Daegu Stadium a on i compitioron 1.848 atletas de 204 federacions nacionals. As prebas de marcha atletica y maratón se celebroron en circuitos urbanos con salida y arribada en o centro d'a ciudat.

## Vinclos externos

*  [Daegu 2011 seguntes [World Athletics].]
Campionato d'o Mundo d'Atletismo de 2025

O **Campionato d'o Mundo d'Atletismo de 2025**, estió a 20ena edición d'o Campionato d'o Mundo d'Atletismo, celebrau en a localidat chaponesa de Tokio, dende lo 13 dica lo 21 de setiembre de 2011, estió organizau per World Athletics y la Federación Chaponesa d'Atletismo.

Las competicions se facioron en lo Estadio Nacional de Chapón a on i compitioron 2.101 atletas de 202 federacions nacionals. As prebas de marcha atletica y maratón se celebroron en circuitos urbanos retornando la ubicación d'a salida y arribada en o estadio.

## Vinclos externos

*  [Tokio 2025 seguntes [World Athletics].]
Fladungen

**Fladungen** ye una ciudat alemana d'o estau de Bavera. Teneba una población de 2.092 habitants en 2024. 

## Referencias
Benito Pabón y Suárez de Urbina

**Benito Pabón y Suárez de Urbina** (Sevilla, 1895 - Panamá, 1958) estió un avogau y politico espanyol, vinculau a l'anarcosindicalismo, secretario cheneral d'o Consello Rechional de Defensa d'Aragón y deputau en as Corz mientres a Segunda Republica.

## Biografía
De nombre completo Benito Pabón y Suárez de Urbina, naixió d'a ciudat andaluza de Sevilla en 1895 en una familia fidalga. Su pai, Benito Pabón y Galindo, yera integrista, y su mai, Teresa Suárez de Urbina y Cañaveral, carlista. O suyo tío José Ignacio Suárez de Urbina heba estau un destacau publicista catolico y chefe tradicionalista en a provincia de Cordoba. En a suya choventut, Benito militó tamién en a causa carlista y fació parti d'a Choventut Chaimista de Villanueva del Río.

Mientres a Segunda República levó a defensa de cuantos casos relacionaus con insurreccions anarquistas, entre éls o d'os succesos de Casas Viejas de 1933. Obtenió acta de deputau a Corz en as eleccions de 1936 como independient. En esclatar a guerra civil, fue nombrau secretario cheneral d'o Consello Rechional de Defensa d'Aragón. Dimpués exerció como avogau defensor en o proceso contra miembros d'o POUM, en 1937. Dimpués d'isto marcharía ta l'exilio enta Manila, Mexico y, en zagueras, Panamá, a on morió en 1958.

Fue chirmán de l'historiador Jesús Pabón, tamién deputau en as Corz de 1936, pero en o suyo caso con a CEDA, y de José Manuel Pabón, helenista y latinista.

## Notas


## Referencias
Nintendo Switch 2

**Nintendo Switch 2** ye una videoconsola domestica desarrollada por Nintendo. Fue lanzada a lo mercau en chunio de 2025. Tien una CPU Octa-core ARM Cortex-A78C y una memoria de 12 GB LPDDR5X 128-bit. 

## Se veiga tamién
*Nintendo Switch

## Referencias
Grokipedia

**Grokipedia** ye un prochecto d'enciclopedia en linia empentau per intelichencia artificial planificau per la interpresa xAI, fundada per Elon Musk. O suyo obchectivo ye servir como alternativa a Wikipedia y ofrir una mayor precisión, neutralidat y integridat d'o conteniu per meyo de l'emplego d'intelichencia artificial. O nombre se deriva d'o chatbot Grok, que tamién ye estando desenvuelto per xAI.

Estió lanzada lo 28 d'octubre de 2025. De momento incluye alto u baixo 800.000 articlos, nomás en anglés y cheneraus per Grok.

## Referencias
Nagaland

**Karnataka** ye un estau d'a India. A suya capital ye Kohima, manimenos la ciudat mas poblada ye Dimapur.

## Vinclos externos

## Referencias
Isidro Miralles García

**Juan Isidro Miralles García** (Forcallo, 1905 - Zaragoza, 1986) estió un anarcosindicalista y politico valenciano, consellero d'Agricultura d'o Consello Rechional de Defensa d'Aragón.

## Biografía
Naixiu de Forcallo, lugar d'o Mayestrato Viello mugant con a provincia de Teruel. En prencipiar a Guerra Civil Espanyola s'alistó como comisario d'o batallón d'Agustín Remiro. En creyar-se o Consello Rechional de Defensa d'Aragón dentró a colaborar como subsecretario d'Agricultura, con Adolfo Arnal Gracia como consellero, substituyindo a iste a o frent d'a cartera dende abril dica a suya desaparición en agosto de 1937.

En setiembre de 1937 pasó a fer parti d'o comité rechional d'a CNT por Teruel y en 1938 luitó en a batalla de l'Ebro en a 46<sup>ena</sup> División mandada por o tenient coronel Valentín González, *"El Campesino"*. En a zaguera fase d'a guerra, cuan l'exercito republicano yera en retacule, trescruzó a muga enta Francia en febrero de 1939, arribando enta a placha d'Argelers, fendo dende astí parti d'as guerrillas pirinencas.

En prencipiar a Segunda Guerra Mundial s'alistó en a Resistencia francesa, estando preso luego y ninviau ta un campo de concentración alemán, d'a on eslampó, tornando a unir-se a las  milicias y fendo parti d'a liberación de París.

En l'anyo 1955 se'n fue ta Chile a on conoixió a la suya muller, a zaragozana Quiteria Serrano, y tenió dos fillos. Astí vivió tamién o golpe de Estau de 1973 protagonizau por o cheneral Augusto Pinochet. En chulio de 1980 tornó ta Zaragoza, a on morió en 1986.

## Vinclos externos
*  Isidro Miralles García en Con Nombre & Apellidos.
*  Ficha en Service historique de la Défense.
*  Expo Consejo de Aragón
Sikkim

**Sikkim** ye un estau d'a India. A suya capital ye Gangtok.

## Ciudaz mas grans

## Vinclos externos

## Referencias